তুর্কী ঐতিহ্য অনুসারে, সকল শাহজাদাদের প্রশিক্ষণের অংশ হিসাবে প্রাদেশিক গভর্নর (সানজাক-বে) হিসেবে নিয়োগ দেয়া হয়। শাহজাদা মুস্তাফাকে আনুষ্ঠানিকভাবে ১৫৩৩ সালে মানিসা প্রদেশের প্রাদেশিক গভর্নর হিসেবে নিয়োগ দেয়া হয় যেখানে মাহিদেবরান তার ছেলের সঙ্গে যান। সাফাভিদ সীমান্তের নিকটে কারা আমিদ(দিয়ারবেকির) নামক স্থানে মুস্তাফার দরবার সম্বন্ধে বর্ণনা করতে গিয়ে ১৫৪০ সালের দিকে বাসানো লিখেন যে শাহজাদার ছিল "একটি বিস্ময়কর এবং ঐশ্বর্য্যমণ্ডিত দরবার, যা তার পিতার তুলনায় কোনো অংশেই কম নয়", আরও লিখেন যে "তাঁর মা, যিনি তাঁর সাথেই ছিলেন, যিনি তাঁকে দিকনির্দেশনা দিতেন কিভাবে নিজেকে জনগণের কাছে প্রিয় করে তুলবে।" কিছু সময় মুস্তাফা মানিসায় অবস্থান অবস্থান করেন এবং ১৫৪২ সালে তিনি আমাসিয়া চলে যান। ১৫৪৬ সালের মধ্যে সুলেমানের আরও তিন ছেলে এ ময়দানে অবতীর্ণ হয় এবং চার শাহজাদার মধ্যে উত্তরাধিকারের প্রতিযোগিতা শুরু হয় , যদিও সুলতান পরবর্তী আরও বিশ বছর ধরে বেঁচে ছিলেন। রাষ্ট্রদূত বার্নার্ডো নাভাগেরো ১৫৩৩ সালে একটি প্রতিবেদনে নিজের ছেলেকে রক্ষা করার প্রচেষ্টা সম্পর্কে বর্ণনা করেন যে, "মুস্তাফার সাথে তাঁর মা ছিলেন, যিনি তাঁকে বিষ প্রয়োগ থেকে রক্ষা করায় সর্বদা অত্যাধিক সচেষ্ট থাকেন এবং প্রতিদিন তাঁকে স্মরণ করিয়ে দেন যে তাঁর এসব কিছু এড়িয়ে চলা ছাড়া কিছুই করার নেই, এবং এও বলা হয় যে, মায়ের প্রতি তাঁর সীমাহীন সম্মান এবং শ্রদ্ধা রয়েছে।"

মুস্তাফা ব্যাপক জনপ্রিয় একজন শাহজাদা ছিলেন। যখন তিনি মাত্র নয় বছর বয়সী ছিলেন, তখন ভেনেশীয় রাষ্ট্রদূত বলেন যে, "তাঁর অসাধারণ প্রতিভা রয়েছে, তিনি একজন যোদ্ধা হবেন,জেনেসারিরা তাকে অনেক বেশি পছন্দ করে এবং তিনি দুর্দান্ত কৌশল অবলম্বন করেন।" ১৫৫৩ সালে যখন মুস্তাফা ৩৮ বছর বয়সী ছিলেন তখন নাভাগেরো লিখেন, "তিনি সবার কাছে কী পরিমাণ ভালোবাসার পাত্র এবং সিংহাসনের উত্তরসূরি হিসাবে কতটা আকাঙ্ক্ষিত ছিলেন তা বর্ণনা করা অসম্ভব।" সুলেমানের সুদীর্ঘ রাজত্বের শেষের দিকে, তার ছেলেদের মধ্যে বৈরিতা স্পষ্ট হয়ে ওঠে এবং হুররাম এবং উজিরে আজম রুস্তম পাশা উভয়ই তাঁকে(সুলেমানকে) মুস্তাফার বিরুদ্ধ অবস্থানে দাঁড় করান এবং মুস্তাফার বিরুদ্ধে বিদ্রোহের মিথ্যা অভিযোগ ও গুজব তুলেন। ১৫৫৩ সালে সাফাভিদ পারস্যের বিরুদ্ধে অভিযানের সময় সুলেমান মুস্তাফার মৃত্যুদণ্ড কার্যকর করার আদেশ দেন যে কিনা তাঁর পিতাকে ক্ষমতাচ্যুত করার পরিকল্পনার করার অভিযোগে অভিযুক্ত হয়েছিলো; যে রাষ্ট্রদ্রোহের জন্য তাকে অভিযুক্ত করা হয়েছিল তা কখনও প্রমাণিত হয়নি।

অটোম্যান ঐতিহ্য অনুসারে, মাহিদেবরান সুলতান তাঁর ছেলে মুস্তাফার রাজকীয় হারেমের প্রধান কর্ত্রী ছিলেন। তিনি তার ছেলের জীবনের শেষ দিন অবধি অবধি মুস্তফাকে তার রাজনৈতিক প্রতিদ্বন্দ্বী থেকে রক্ষা করার জন্য সচেষ্ট ছিলেন এবং সম্ভবত এ কাজ করার জন্য একাধিক সংবাদবাহকের সাথে যোগাযোগ বজায় রেখেছিলেন। ১৫৫৪ সালে রাষ্ট্রদূত ট্রেভিসানো হতে বর্ণিত যে মুস্তফার মৃত্যুদন্ড কার্যকর হওয়ার দিন, মাহিদেবরান মুস্তাফাকে হত্যা করা সম্পর্কে তাঁর বাবার পরিকল্পনার হুঁশিয়ারি দিয়ে একটি সংবাদ প্রেরণ করেছিলেন। দূর্ভাগ্যক্রমে শাহজাদা মুস্তাফা সে বার্তাটিকে উপেক্ষা করলেন; ট্রেভিসানোর মতে, তিনি ক্রমাগত তাঁর বন্ধু এবং এমনকি তাঁর মায়ের সাবধানবাণী উপেক্ষা করেছিলেন। মুস্তাফা তাঁর বাবকে এত ভালোবাসতো এবং বিশ্বাস করতো যে তাঁর ধারণা ছিল যে তাঁর বাবা কখনোই এ মিথ্যা অভিযোগ বিশ্বাস করবেন না। কিন্তু অপ্রত্যাশিতভাবে সুলেমান বিদ্রোহের এ মিথ্যা অপবাদ বিশ্বাস করেন এবং তার চেয়েও অধিক জনপ্রিয় সন্তানের নিকট সিংহাসন হারানোর ভয়ে মুস্তাফাকে মৃত্যুদণ্ড দেন। 

শাহজাদা মুস্তাফার প্রাদেশিক নিয়োগপ্রাপ্তি
সুলেমানের সাথে জীবনকাল
উপাধি এবং পদমর্যাদা
ব্যুৎপত্তি